《海口吟》
宋代·陈藻

按图自古无人到，二百年来户口添。
架屋上山成市井，张官近海课鱼盐。
估客趁潮撑米入，汉入忍冻采蠔粘。
仲尼有庙尘谁扫，寺观峥嵘香火严。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。